CELEX: 32007R0569
Language: lv
Date: 2007-05-24 00:00:00
Title: Komisijas Regula (EK) Nr. 569/2007 ( 2007. gada 24. maijs ), ar kuru groza Regulu (EK) Nr. 210/2007, ar ko paredz atkāpi no Regulas (EK) Nr. 1282/2006 attiecībā uz derīguma termiņu izvešanas atļaujām ar iepriekš noteiktu kompensāciju piena un piena produktu nozarē

25.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 133/17
            
         
      KOMISIJAS REGULA (EK) Nr. 569/2007
   (2007. gada 24. maijs),
   ar kuru groza Regulu (EK) Nr. 210/2007, ar ko paredz atkāpi no Regulas (EK) Nr. 1282/2006 attiecībā uz derīguma termiņu izvešanas atļaujām ar iepriekš noteiktu kompensāciju piena un piena produktu nozarē
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās 31. panta 14. punktu,
   tā kā:
   
               (1)
            
            
               8. pantā Komisijas 2006. gada 17. augusta Regulā (EK) Nr. 1282/2006, ar ko nosaka īpašus sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu eksporta licencēm un eksporta kompensācijām (2), noteikts izvešanas atļauju derīguma termiņš.
            
         
               (2)
            
            
               Kā piesardzības pasākums, lai novērstu nevajadzīgus izdevumus Kopienas budžetā un lai izvairītos no eksporta kompensāciju režīma spekulatīvas piemērošanas piena nozarē, Komisijas Regulā (EK) Nr. 210/2007 (3) noteikts, ka, atkāpjoties no Regulas (EK) Nr. 1282/2006, piena produktu izvešanas atļaujām, par kurām pieteikumi iesniegti no 2007. gada 1. marta, derīguma termiņš jāierobežo līdz 2007. gada 30. jūnijam.
            
         
               (3)
            
            
               Iekšējā tirgus un pasaules tirgus rūpīga uzraudzība liecināja, ka var pakāpeniski atjaunot ilgāku atļauju derīguma termiņu, neradot kopējā tirgus organizācijas pareizas darbības destabilizācijas risku. Tādēļ ir lietderīgi grozīt Regulu (EK) Nr. 210/2007.
            
         
               (4)
            
            
               Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 210/2007 1. pantu aizstāj ar šādu:
   
      “1. pants
      Atkāpjoties no Regulas (EK) Nr. 1282/2006 8. panta, turpat c) punktā minēto produktu izvešanas atļaujas ar iepriekš noteiktu kompensāciju, par kurām pieteikumi iesniegti līdz 2007. gada 14. jūnijam, ir derīgas līdz 2007. gada 30. jūnijam.”
   
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   To piemēro no 2007. gada 25. maija.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 24. maijā
      
         
            Komisijas vārdā —
         
            lauksaimniecības un lauku attīstības ģenerāldirektors
         
         Jean-Luc DEMARTY
         
      
   
   
      (1)  OV L 160, 26.6.1999., 48. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).
   
      (2)  OV L 234, 29.8.2006., 4. lpp. Regulā jaunākie grozījumi izdarīti ar Regulu (EK) Nr. 532/2007 (OV L 125, 15.5.2007., 7. lpp.).
   
      (3)  OV L 61, 28.2.2007., 23. lpp.